જામનગર મહાનગર પાલિકાના ફરજ મોકૂફ થયેલા ટીપીઓ શાખાના નાયબ કાર્યપાલક ઇજનેર જે.વી.સેદાણીની કરોડોની અપ્રમાણસર મિલકતનો આંકડો બહાર આવતા લોકો ચોંકી ઉઢયા હતા. જામનગર મહાનગરપાલિકાના પૂર્વ ટાઉન પ્લાનિંગ ઓફિસર જે.વી.સેદાણીને ત્યાં મંગળવારે જામનગર તેમજ જૂનાગઢ, રાજકોટ અને ભુજ એસીબીના અધિકારીઓએ સેદાણીની અપ્રમાણસરની મિલકત અંગે તપાસણી શરૂ કર્યા બાદ તે બહાર આવ્યું હતું કે પાછલા 10 વર્ષમાં સેદાણીએ 8 કરોડ રૂપિયા કમાયા છે.